
Szerződés kiegészítés
az SBA Group Zrt. (Cashbook), mint alvállalkozó igénybevételéről


amely létrejött egyrészről
#könyvelő megnevezése (#könyvelő székhelye, #könyvelő nyilvántartási száma, #könyvelő adószáma) Könyvelő (a továbbiakban: Könyvelő), másrészről

#vállalkozó megnevezése (#vállalkozó székhelye, #vállalkozó cégjegyzékszáma, #vállalkozó adószáma) Vállalkozó (a továbbiakban: Vállalkozó)

együttesen Felek között, az alulírott napon és helyen, az alábbi feltételekkel:

1. Felek rögzítik, hogy közöttük korábban könyvelési feladatok ellátására irányuló szerződés jött létre, mely szerződést az SBA Group Zrt. (Cashbook), mint alvállalkozó Könyvelő által történő igénybevételére vonatkozóan kívánnak kiegészíteni.

2. Felek megállapodnak, hogy Könyvelő a könyvelési feladatainak ellátása során az SBA Group Zrt.-t, mint a Cashbook könyvelést segítő szoftvert (www.cashbook.hu) üzemeltető alvállalkozót (a továbbiakban: Alvállalkozó) igénybe veheti. Felek rögzítik és Vállalkozó felhatalmazását adja arra, hogy a Könyvelő ennek keretén belül jogosult az Alvállalkozó rendszerében a Vállalkozó cégjegyzékben szereplő adatait rögzíteni, továbbá jogosult a Vállalkozó által kibocsátott – adott esetben személyes adatokat is tartalmazó - számlák adatait az Alvállalkozó részére továbbítani és a rendszerében rögzíteni.

3. Felek rögzítik, hogy Könyvelő az általa igénybe vett Alvállalkozó által teljesített szolgáltatásokért teljes felelősséggel tartozik. Könyvelő tájékoztatja a Vállalkozót, hogy az Alvállalkozó szolgáltatásai, általános szerződési feltételei és adatkezelési tájékoztatója a www.cashbook.hu oldalon elérhető.

A szerződő felek a fenti szerződés kiegészítést elolvasták, annak tartalmát megértették és azt, mint akaratukkal mindenben megegyezőt, jóváhagyólag írták alá.

